ระเบียบสำนักงาน กระเบียบสำนักงานก.พ.ว่าด้วยการเข้าตรวจดูข้อมูลข่าวสารของราชการพ.ศ. ๒๕๔๔[๑] โดยที่พระราชบัญญัติข้อมูลข่าวสารของราชการ พ.ศ.๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่๒๔ กุมภาพันธ์ ๒๕๔๑ กำหนดว่า ในการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยสำนักงาน ก.พ. จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงาน ก.พ.ว่าด้วยการเข้าตรวจดูข้อมูลข่าวสารของราชการ พ.ศ. ๒๕๔๔ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ในระเบียบนี้ข้อมูลข่าวสารของสำนักงาน ก.พ.หมายความว่า สิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งที่อยู่ในความครอบครองหรือควบคุมดูแลของสำนักงาน ก.พ.ตามกฎหมายว่าด้วยข้อมูลข่าวสารของราชการเจ้าหน้าที่หมายความว่า ข้าราชการหรือลูกจ้างของสำนักงาน ก.พ. ซึ่งทำหน้าที่ให้บริการหรือให้คำแนะนำในการขอเข้าตรวจดู หรือขอข้อมูลข่าวสารของสำนักงาน ก.พ.หน่วยงาน หมายความว่าส่วนราชการหรือหน่วยงานต่าง ๆ ของสำนักงาน ก.พ.ซึ่งครอบครองหรือควบคุมดูแลข้อมูลข่าวสารของสำนักงาน ก.พ.ข้อ ๔[๒] ผู้ใดประสงค์จะเข้าตรวจดูหรือขอข้อมูลข่าวสารของสำนักงาน ก.พ. ให้ติดต่อที่ศูนย์ข้อมูลข่าวสารของสำนักงานก.พ. ซึ่งอยู่ในความรับผิดชอบของสำนักบริหารกลางโดยมีสถานที่ให้บริการประชาชนอยู่ที่ชั้น ๓ อาคารสำนักงาน ก.พ. ถนนพิษณุโลกกรุงเทพมหานครข้อ ๕การเข้าตรวจดูหรือขอข้อมูลข่าวสารของสำนักงาน ก.พ.ให้ผู้ขอเข้าตรวจดูหรือขอข้อมูลข่าวสารดังกล่าวแสดงความจำนงต่อเจ้าหน้าที่ในวันและเวลาราชการพร้อมทั้งแจ้งเหตุผลในการขอตามแบบฟอร์มแนบท้ายระเบียบนี้หากไม่อาจใช้แบบฟอร์มตามที่กำหนด ผู้ขอเข้าตรวจดูจะต้องระบุรายละเอียดดังต่อไปนี้ไว้ในหนังสือแสดงความจำนง๕.๑ วัน เดือน ปี ที่ขอตรวจดู๕.๒ ที่อยู่และสถานที่ติดต่อ/ทำงานของผู้ขอตรวจดู๕.๓ ชื่อข้อมูลข่าวสารที่ขอตรวจดู๕.๔ หน่วยงานที่ขอตรวจดูข้อมูลข่าวสาร๕.๕ วัตถุประสงค์ในการขอตรวจดู๕.๖ ลายมือชื่อของผู้ขอตรวจดูข้อ ๖ในกรณีที่เป็นข้อมูลข่าวสารที่มิได้จัดเก็บไว้ในสถานที่ให้บริการให้เจ้าหน้าที่แจ้งให้ผู้ขอตรวจดูทราบว่าจะต้องไปติดต่อผู้ใดหน่วยงานใดข้อ ๗ในกรณีที่ผู้ขอเข้าตรวจดูข้อมูลข่าวสารของสำนักงาน ก.พ.ประสงค์จะได้สำเนาเอกสารที่ตรวจดูหรือขอเอกสารที่มีการรับรองสำเนา ให้แสดงความจำนงต่อเจ้าหน้าที่ตามแบบฟอร์มที่กำหนดดังกล่าวข้างต้นโดยให้กรอกชื่อเอกสารจำนวนที่ขอสำเนาและเหตุผลที่ขอ สำนักงาน ก.พ.จะจัดหาสำเนาให้ตามความจำเป็นและความเหมาะสมและอาจเรียกค่าถ่ายสำเนาหรือค่ารับรองสำเนาดังกล่าวตามอัตราที่คณะกรรมการข้อมูลข่าวสารของสำนักงานก.พ. กำหนดข้อ ๘[๓] ในกรณีที่เป็นข้อมูลข่าวสารที่สำนักงานก.พ. ได้จัดทำไว้ทางระบบคอมพิวเตอร์ผู้ขอเข้าตรวจดูข้อมูลข่าวสารสามารถตรวจดูได้ทาง Websiteของสำนักงาน ก.พ. ที่ วันที่ ๒๕ เมษายน พ.ศ. ๒๕๔๔ทิพาวดี เมฆสวรรค์เลขาธิการก.พ.[เอกสารแนบท้าย]๑. แบบฟอร์มขอรับบริการข้อมูลข่าวสารจากสำนักงานก.พ.(ดูข้อมูลจากภาพกฎหมาย)ระเบียบสำนักงานก.พ. ว่าด้วยการเข้าตรวจดูข้อมูลข่าวสารของราชการ (ฉบับที่ ๒) พ.ศ. ๒๕๕๐[๔]นฤดล/ผู้จัดทำ๒๔กันยายน ๒๕๕๑[๑]ราชกิจจานุเบกษา เล่ม ๑๑๘/ตอนพิเศษ ๕๒ ง/หน้า ๒๔/๘ มิถุนายน ๒๕๔๔[๒]ข้อ ๔ แก้ไขเพิ่มเติมโดยระเบียบสำนักงาน ก.พ.ว่าด้วยการเข้าตรวจดูข้อมูลข่าวสารของราชการ (ฉบับที่ ๒) พ.ศ. ๒๕๕๐[๓]ข้อ ๘ แก้ไขเพิ่มเติมโดยระเบียบสำนักงาน ก.พ.ว่าด้วยการเข้าตรวจดูข้อมูลข่าวสารของราชการ (ฉบับที่ ๒) พ.ศ. ๒๕๕๐[๔]ราชกิจจานุเบกษา เล่ม ๑๒๕/ตอนพิเศษ ๑๑๑ ง/หน้า ๙/๓ กรกฎาคม ๒๕๕๑